
RAPORT 
asupra propunerii legislative privind interzicerea cultivării şi importului Organismelor Modificate Genetic (OMG), şi interzicerea importului, producţiei şi comercializării produselor care conţin Organisme Modificate Genetic
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond cu propunerea legislativă privind interzicerea cultivării şi importului Organismelor Modificate Genetic (OMG), şi interzicerea importului, producţiei şi comercializării produselor care conţin Organisme Modificate Genetic,  transmisă cu adresa nr.Pl.x. 153 din 20 mai 2013 şi înregistrată sub nr.24/237/20.05.2013.
La întocmirea raportului, Comisia a avut în vedere avizul negativ al Consiliului Legislativ nr. 137 din 7 martie 2013 .
Proiectul de Lege are ca obiect de reglementare: interzicerea cultivării şi a importului Organismelor Modificate Genetic (OMG), precum şi interzicerea importului, a producţiei şi a comercializării produselor care conţin Organisme Modificate Genetic (OMG) în România.
Propunerea legislativă a fost respinsă  de Senat în şedinţa din 14 mai  2013.
La dezbaterea proiectului de  Lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dumitru Daniel Botănoiu, secretar de stat în Ministerul Agriculturii şi Dezvoltării Rurale.
La lucrările comisiei, din data de 5 iunie 2013, au fost prezenţi 33 de deputaţi, din totalul de 34 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de  de voturi, respingerea propunerii legislative, din următorul motiv:
· propunerea legislativă conduce la un paralelism de reglementare, iar soluţia radicală privind interzicerea generală a cultivării şi a importului Organismelor Modificate Genetic (OMG) în România, astfel cum se propune prin proiect, contravine obligaţiei asumate de  România, ca stat membru al Uniunii Europene, privind transpunerea prevederilor Directivei 2001/18/CE.
În raport de obiectul şi conţinutul reglementării, propunerea legislativă,  face parte din categoria legilor ordinare.
Propunerea legislativă, conform dispoziţiilor art. 76 alin. 2 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor republicat este de competenţa decizională a Camerei Deputaţilor.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
PREŞEDINTE,                                    SECRETAR, 
        Nini SĂPUNARU
                     Costel ŞOPTICĂ

